Ghoemas 2018: Hier is die benoemings | Maroela Media
Die benoemings vir die jaarlikse kykNET Ghoema-toekennings is Woensdagoggend amptelik bekendgemaak.
Dié toekennings, wat vanjaar vir die sewende keer uitgedeel word, vereer die beste Suid-Afrikaanse musiektalent vir hul jongste werk.
Caroline-Grace en Fatman, wat beide deelnemers aan die gewilde sangkompetisie The Voice was, is benoem in die kategorie vir beste nuweling. Elandré, Jo Black en die musiekgroep Tussen Sterre is ook in dié kategorie benoem.
Drie van Elvis Blue se liedjies, sowel as Dewald Wasserfall se “Laat die lig inkom” en Touch of Class se “Val op jou knieë” is benoem in die kategorie van beste komposisie van die jaar. “Skree”, wat deur Steve Hofmeyr en Riana Nel geskryf is, is ook in dié kategorie genomineer.
Die popsangeresse Irene-Louise van Wyk en Karlien van Jaarsveld ding saam met Heidi, Eva Morgan en Sharoney mee in die kategorie vir beste pop-album deur ŉ vroulike kunstenaar.
Willem Botha se Soen en Vergeet is saam met Brendan Peyper se Hy loop oop en Jay se So lank sal ek jou liefhê benoem vir beste pop-album deur ŉ manlike kunstenaar.
Die kletsrymer Hemelbesem en sy vrou, Yoma, is ook beide genomineer in die kategorie vir beste Afrikaanse hip-hop-liedjie van die jaar, asook Chace Lutron, Early B en Hakkiesdraad Hartman.
Jak de Priester se 15 Jaar is saam met Jo Black se Skepe, Elvis Blue se Die brug, Refenste se Deur my venster en Steve Hofmeyr se Skree benoem vir beste kontemporêre album deur ŉ manlike kunstenaar.
Lianie May, Caroline-Grace, Liezel Pieters, Lizandra Winter en Monique Steyn se jongste albums is genomineer in die kategorie vir beste kontemporêre album deur ŉ vroulike kunstenaar.
Verlede jaar het die Afrikaanse sanger Refentse behoorlik koning gekraai nadat hy met niks minder nie as vier toekennings huis toe is. Franja du Plessis, Joshua na die Reën en Snotkop het ook verlede jaar elk twee van dié gesogte beeldjies gekry.
Die benoemings vir die kategorieë vir album van die jaar, manlike en vroulike kunstenaars van die jaar, groep van die jaar asook digitale album en liedjie van die jaar, luitoon van die jaar en gewildste liedjie van die jaar word eers tydens die toekenningsgeleentheid aangekondig.
Die geleentheid vind op 29 April by Emperor’s Palace se Theatre of Marcellus in Johannesburg plaas en word vir die tweede jaar regstreeks op kykNET DStv-kanaal 144 uitgesaai.
Beste pop-album deur ŉ vroulike kunstenaar
Beste kontemporêre album deur ŉ manlike kunstenaar
Beste kontemporêre album deur ŉ vroulike kunstenaar
Mooi so Tussen Sterre
Morne Bindemann · 9 maande gelede
Juanita se Koningskind beslis